Абое хуліганы былі моцна ўражаны, калі высветлілася, што тэрміны зняволення за такі ўчынак прадбачацца вельмі значныя. Таму прысуд: 8 гадоў пазбаўлення волі з адбыццём пакарання ў калоніі ва ўмовах строгага рэжыму – Г. і 6 гадоў пазбаўлення волі з адбыццём пакарання ў калоніі ва ўмовах строгага рэжыму – Д. – стаў для іх сапраўдным узрушэннем. Яны не прызнавалі сябе вінаватымі, паспяшаліся аспрэчыць прысуд у судзе больш высокай інстанцыі, але аргументы іх гучалі проста недарэчна: маўляў, бойка – гэта звычайная справа ў мужчынскім асяродку, маўляў, гаспадар сам вінаваты, бо адкрыў, а мог і не адкрываць дзверы… Нядзіўна, што абласны суд, вывучыўшы матэрыялы справы, пакінуў прысуд без змяненняў. 14 гадоў на абаіх! Кожнаму хопіць часу, каб падумаць над сваімі паводзінамі, над сваім жыццём.